Steves kla oor stief reklame | Die Vryburger
Tans het “die Steves van dié wêreld” dit nogal hotagter.
Die sosiale media het nogmaals die platform geword waar bepaalde naamgenote hulle ongelukkigheid te kenne gee omdat hulle meen hulle word heel stief behandel deur First National Bank (FNB) se advertensieveldtog, “Un-Steve yourself”.
’n Facebook-blad is selfs begin om ongelukkige Steves te verenig in hul verset teen FNB.
In die FNB-veldtog is Steve (of Werner) ’n hulpelose karakter wat dom genoeg is om met ’n ander bank sake te doen. Die jongste Steve-advertensies raai FNB mense aan om tog nie soos Steve te wees nie, oftewel “un-Steve yourself”.
Ander Steve-naamgenote lag die hele storie weer af en benader dit met humor.
Volgens FNB se bemarkingsafdeling is Steve die naam van die karakter wat in een van hulle mees suksesvolle advertensieveldtogte tot op datum verskyn het.
Van die beswaarde naamgenote het die gesagsliggaam vir reklamestandaarde (ASA) genader en die organisasie sal waarskynlik binnekort uitspraak hieroor lewer.
4 thoughts on “Steves kla oor stief reklame”
Bram November 25, 2014 at 10:19 am
Die land brand en mense gaan tekere oor sulke onbenullighede?
Desmond November 25, 2014 at 12:53 pm
…en met behulp van die ESKOM hou die ANC ons in die duister…
Paul November 25, 2014 at 2:53 pm
Ek dink die veldtog het ‘n ordentlike dosis Boerehaat in want daar is weinig swart Steve’s. Toe ek gekla het oor die advertensie het ek ‘n boodskap gekry wat vra dat ek tog nie ‘n Steve moet wees nie. Ek was ordentlik onsteld en as die ander banke nie swakker as ENB was nie het ek my rekenimg verskuif.
Bram November 26, 2014 at 9:00 am
Onthou jy van Steve Tswete wat aan rugpyn dood is? Of was dit die groot A?